ΓΡΑΠΤΗ ΕΡΩΤΗΣΗ P-0118/02

υποβολή: Eluned Morgan (PSE) προς την Επιτροπή

(22 Ιανουαρίου 2002)

Θέμα: Οικονομική και Κοινωνική Επιτροπή (ΟΚΕ)

Δύναται η Επιτροπή να αποτιμήσει επακριβώς τον αντίκτυπο που έχει μέχρι τούδε η ΟΚΕ στην ανάπτυξη της ευρωπαϊκής πολιτικής και νομοθεσίας· Ποίοι μηχανισμοί χρησιμοποιούνται για ναπολογισθεί το πόσο αποτελεσματική είναι η ΟΚΕ· Ποίο είναι το ποσοστό των θεμάτων που προτείνει η ΟΚΕ τα οποία εγκρίνονται πριν από την παρουσίασή τους στο Συμβούλιο και το Κοινοβούλιο· Υπέρ της λήψεως ποίου είδους μέτρων θα ήταν η Επιτροπή για να βελτιωθεί η κατάσταση·

Απάντηση του κ. Prodi Εξ ονόματος της Επιτροπής

(8 Φεβρουαρίου 2002)

Είναι δύσκολο να αποτιμηθεί επακριβώς ο αντίκτυπος που έχει μέχρι σήμερα η Οικονομική και Κοινωνική Επιτροπή (ΟΚΕ) στην κοινοτική νομοθεσία. Γενικά, έχονταςπόψη τις πιο πρόσφατες αναλύσεις, ένα μεγάλο μέρος τωνποδείξεών της γίνονται ευνοϊκά δεκτές από την Επιτροπή ή στη νομοθετική διαδικασία και έχει εκτιμηθεί ότι τα δύο τρίτα των γνωμών της ΟΚΕ λαμβάνονται άμεσα ή έμμεσαπόψη στις προτάσεις της Επιτροπής. Ο αριθμός αυτός, που οπωσδήποτε είναι σημαντικός, πρέπει να θεωρηθεί ενδεικτικός διότι αναφέρεται στο σύνολο των αποφάσεων, ακόμη και όταν η ΟΚΕ συμφωνεί με την Επιτροπή για την πρόταση επί της οποίας διατυπώνεται η γνώμη. Το Κοινοβούλιο έχει συχνά λάβειπόψη του τις γνώμες της ΟΚΕ κατά την προπαρασκευή των αποφάσεών του. Εξάλλου, όσον αφορά μείζονα ζητήματα, όπως η ευρωπαϊκή διακυβέρνηση, η προπαρασκευαστική γνώμη της ΟΚΕ ήταν ένα βασικό εργαλείο των εργασιών της Επιτροπής.

Η Επιτροπή συντάσσει κάθε τετράμηνο ένα έγγραφο στο οποίο παρουσιάζονται συνοπτικά οι συνέχειες που προτίθεται να δώσει στις γνώμες της ΟΚΕ. Μέσω των εγγράφων αυτών, είναι δυνατόν να εκτιμηθεί ο βαθμός αποτελεσματικότητας της ΟΚΕ. Τα αποτελέσματα που προκύπτουν είναι άνισα· ωστόσο, πολλές από τις γνώμες δημιουργούν πραγματικά πρόσθετη αξία σε σχέση με τον διάλογο μεταξύ των θεσμικών οργάνων. Η αύξηση των αιτήσεων διαβούλευσης, έστω προαιρετικών, πουποβλήθηκαν από τις διάφορες γενικές διευθύνσεις της Επιτροπής κατά τα περασμένα έτη είναι ένα άλλο μέσο αποτίμησης της αποτελεσματικότητας της ΟΚΕ.

Η Επιτροπή δεν διαθέτει ακριβή στατιστικά στοιχεία σχετικά με τις περιπτώσεις στις οποίες η ΟΚΕ διατυπώνει τη γνώμη της πριν από την έναρξη της νομοθετικής διαδικασίας, λόγω του ότι οι τριμηνιαίες αναλύσεις που αφορούν το σύνολο των συνεχειών που δόθηκαν βασίζονται μάλλον στο περιεχόμενο παρά στο στάδιο των διαδικασιών. Κατά το δεύτερο εξάμηνο του 2000 και το πρώτο εξάμηνο του 2001, η ΟΚΕ εξέδωσε 72 φορές γνώμη επί συμβουλευτικών εγγράφων ή εκθέσεων της Επιτροπής κυρίως μέσω του παρατηρητηρίου της εσωτερικής αγοράς. Κατά την ίδια περίοδο, η ΟΚΕ διατύπωσε 109 γνώμες επί νομοθετικών προτάσεων της Επιτροπής.

Η Επιτροπήπέγραψε πρωτόκολλο συνεργασίας με την ΟΚΕ τον Σεπτέμβριο του 2001.

Από την άποψη της αποτελεσματικότητας της ΟΚΕ, προβλέπονται ιδίως δύο μέτρα τα οποία βρίσκονταιπό εκτέλεση:

- η βελτίωση της συντακτικής ποιότητας των γνωμών, προκειμένου να διατυπώνονται πιο ακριβείς παρατηρήσεις, ιδίως όσον αφορά τις νομοθετικές γνώμες·

- η δυνατότητα να ζητείται από την ΟΚΕ η διατύπωση γνώμης ή ηποβολή διερευνητικών εκθέσεων, με στόχο την παροχή συμβουλών στα θεσμικά όργανα πριν ακόμη η Επιτροπή εγκρίνει τις προτάσεις ή κατευθύνσεις της. Η Επιτροπή έχει ήδη ζητήσει επτά διερευνητικές γνώμες, από τις οποίες πέντε θα είναι διαθέσιμες στις αρχές του καλοκαιριού. Μόνο τότε θα είναι δυνατόν να εκτιμηθεί αυτή η ιδιαίτερη πτυχή της δραστηριότητας της ΟΚΕ.

Εξάλλου, στη Λευκή Βίβλο για τη διακυβέρνηση, η Επιτροπή τόνισε τη σπουδαιότητα της ΟΚΕ ως διαμεσολαβητή ή διοργανωτή των επαφών με την κοινωνία των πολιτών στο πλαίσιο των νομοθετικών διαβουλεύσεων ή του προβληματισμού της Επιτροπής και, εν γένει, των θεσμικών οργάνων για το μέλλον. Δύο ορόσημα θα επιτρέψουν να ελεγχθεί κατά πόσον οι κυβερνήσεις και τα θεσμικά όργανα είναι έτοιμα να ακολουθήσουν την κατεύθυνση αυτή: η ανανέωση της ΟΚΕ τον Οκτώβριο του 2002 και οι συζητήσεις στο πλαίσιο της Συνέλευσης για το μέλλον της Ευρώπης στην οποία συμμετέχει η ΟΚΕ με τρεις παρατηρητές.